b'\n_START_ARTICLE_\nNacionalni park Paklenica\n_START_SECTION_\nGeomorfologija\n_START_PARAGRAPH_\nOd geomorfolo\xc5\xa1kih osobina najzanimljiviji, a ujedno i najimpresivniji su kanjoni Male i Velike Paklenice koji se usjecaju duboko u utrobu Velebita. Paklenicu godi\xc5\xa1nje posjeti preko 100.000 posjetitelja, a najvjerniji posjetitelji su penja\xc4\x8di koje se od prolje\xc4\x87a do jeseni mo\xc5\xbee vidjeti na stijenama Paklenice, posebice na najve\xc4\x87oj hrvatskoj stijeni Ani\xc4\x87a kuku (712 m)._NEWLINE_NP Paklenica zauzima povr\xc5\xa1inu od 96 km\xc2\xb2. Najvi\xc5\xa1i vrhovi su Vaganski vrh (1757 m) i Sveto brdo (1753 m)._NEWLINE_U nacionalnom parku postoji i nekoliko \xc5\xa1pilja i jama od kojih su najpoznatije i najve\xc4\x87e \xc5\xa1pilja Manita pe\xc4\x87 iznad kanjona Velike Paklenice i Jama Vodarica izme\xc4\x91u kanjona Velike i Male Paklenice.'